Keith O'Brien

Keith Michael Patrick O'Brien (17. mart 1938 – 19. mart 2018) bio je škotski kardinal Rimokatoličke crkve. Služio je kao nadbiskup svetoandrijski i edinburški od 1985. do 2013. Uzdignut je u kardinalat 2003.

Kardinal O'Brien bio je vođa Rimokatoličke crkve u ŠkotskojCardinal O'Brien, the Church's leader in Scotland, Daily Telegraph, 18. april 2008.He was the leader of Scotland’s 800,000 or so Catholics , Interview - Cardinal Keith O'Brien, Holyrood Magazine, 8. juni 2007. i predsjednik njene biskupske konferencije. U novembru 2012. godine predao je svoje odreknuće od uprave Nadbiskupije svetoandrijske i edinburške zbog nadolazećeg 75. rođendana, a odreknuće je papa konačno prihvatio 18. februara 2013. godine i obznanio ga javnosti 25. februara 2013. Objavu njegova odreknuća pratile su optužbe za neprimjereno postupanje prema mladim klericima tokom 1980-ih.

Rani život
O’Brien je rođen u Ballycastleu u grofoviji Antrimu u Sjevernoj Irskoj 17. marta 1938. godine. Nakon osnovnoškolskog obrazovanja u Ballycastleu preselio se s porodicom u Škotsku gdje mu je otac služio u Kraljevskoj ratnoj mornarici u Faslaneu, ispočetka polazeći osnovnu školu sv. Stjepana u Dalmuiru nakon koje nastavlja školovanje u Srednjoj školi Naše Gospe i sv. Patrika u Dumbartonu. Njegova porodica se zatim preselila u Edinburgh gdje je dovršio svoje srednjoškolsko obrazovanje na Akademiji svetog Križa prije nego što je počeo studirati na Univerzitetu u Edinburghu gdje je stekao diplomirao hemiju 1959. (a potom i diplomu u obrazovanju 1966.). Studirao je za svećenika na Kolegiju sv. Andrije u Drygrangeu u Roxburghshireu, a za svećenika ga je zaredio 3. aprila 1965. njegov prethodnik kardinal Gordon Gray. Prvobitno je služio kao kurat na Svetom Križu u Edinburghu od 1965. do 1966. godine, pritom stekavši učiteljski certifikat na Obrazovnom kolegiju u Moray Houseu. Tokom sljedećih 5 godina, od 1966. do 1971., radio je u grofovijskom vijeću Fifea kao učitelj matematike i nauka; služio je također kao kapelan u Srednjoj školi sv. Kolumbe, prvobitno u Cowdenbeathu a potom u Dunfermline, istovremeno asistirajući u župi sv. Brigite u Cowdenbeathu.

Zatim je radio puno radno vrijeme kao župni apostolat pri Sv. Patriku u Kilsythu od 1972. do 1975., a zatim pri Sv. Mariji u Bathgateu od 1975. sve do 1978. Službovao je kao duhovni direktor studenata na Kolegiju sv. Andrije u Drygrangeu od 1978. do 1980., a zatim kao rektor Kolegija sv. Marije u Blairsu, mlađi sjemeništarac blizu Aberdeena od 1980. do 1985. godine.

Nadbiskup svetoandrijski i edinburški
Kardinal O’Brien imenovan je nadbiskupom svetoandrijskim i edinburškim 30. maja 1985. godine, a zaredio ga je u episkopat kardinal Gray, tadašnji nadbiskup emeritus svetoandrijski i edinburški, u katedrali sv. Marije u Ediburghu 5. maja 1985. godine. Papa Ivan Pavao II. učinio ga je kardinalom svećenikom Svetih Joakima i Ane na Tuskulanu 21. oktobra 2003. godine.

Kardinal je imenovan bailom Velikog križa časti i pobožnosti Suverenog malteškog vojnog reda 2005., postavljen za velikog priora Škotskog namjesništva Viteškog reda Svetog groba u Jeruzalemu 2001. i postavljen za viteza Velikog križa (KGCHS, engl. Knight Grand Cross) istog reda 2003. godine.

O'Brienu je dodijeljen počasni stepen doktora prava na Univerzitetu sv. Franje Ksaverskog u Antigonishu u Novoj Škotskoj u Kanadi 2004. godine; dodijeljen mu je počasni stepen doktora teologije na Univerzitetu u St Andrewsu 2004. i dodijeljen mu je počasni stepen doktora teologije na Univerzitetu u Edinburghu također 2004. godine.

Apostolski administrator Biskupije argyllske i ostrvske bio je od 1996. do 1999. kada je biskup Ian Murray preuzeo biskupiju.

O'Brien je učestvovao na papskim konklavama 2005. u kojima je izabran papa Benedikt XVI.

U iščekivanju posjeta pape Benedikta Engleskoj i Škotskoj 2010. godine O'Brien i Vincent Nichols, nadbiskup westminsterski, izjavili su da je kriza u koju je bio upleten Seán Brady, nadbiskup armaški, oko optužbi o zlostavljanju koje su provodili svećenik Brendan Smyth i ostali klerici, stvar irske Katoličke Crkve i da ona ne bi smjela zasjeniti posjeta pape Benedikta. O’Briena i Vincenta Nicholsa upitali su hoće li papa na optužbe podignute protiv Crkve o klerikalnom spolnom uznemirivanju odgovoriti tokom svoje četverodnevne posjete - prve papine posjete Ujedinjenom Kraljevstvu od posjete pape Ivana Pavla II. 1982. godine.

“Ne znamo da li će se osvrnuti na tu temu. Poprilično smo različita zemlja od Irske ili Francuske ili bilo koje druge. U osnovi ne znam da li će istaknuti ovu pojedinačnu temu,” rekao je kardinal O’Brien, dok je nadbiskup Nichols rekao da engleski, velški i škotski biskupi imaju “robusna” pravila radi zaštite djece.

O'Brien je prvobitno namjeravao učestvovati u konklavama 2013. radi izbora nasljednika pape Benedikta XVI., ali je otkazao svoje učešće zbog svog odreknuća u februaru iste godine.

Kurijalna imenovanja
Nakon što je promoviran u kardinala O’Brien je postavljen za člana Papinskog vijeća za sredstva društvenih komunikacija i također člana Papinskog vijeća za pastoral selilaca i putnika.

Trenutno je predsjednik Škotske biskupske konferencije i obavlja razne zadaće na zahtjev ostalih članova konferencije.

Ponekad ga neškoti nazivaju "primasom Škotske","In his speech on his ten-minute Bill, he mentioned that Cardinal O'Brien, the Primate of Scotland, had made a public statement...", Evan Harris MP, Oxford West & Abingdon, Liberal Democrat, 27. mart 2009. međutim takav naslov mu nije nikada službeno dodijeljen niti u Škotskoj postoji presedan za položaj primasa.

Misionarsko zanimanje
O'Brien je oduvijek pokazivao veliko zanimanje za strane misije, posjetivši teritoriju koju je prethodno usvojila njegova nadbiskupija - Bauchi u sjevernoj Nigeriji - u dvije prilike. Također je posjetio svoje svećenike koji su bili na posudbi u biskupijama Srednje Amerike, posjetivši Salvador tri puta i Chiapas u Meksiku dva puta, a otputovao je i u Gvatemalu.

Kao direktor Škotskog katoličkog međunarodnog fonda za pomoć (SCIAF, engl. Scottish Catholic International Aid Fund), kardinal je posjetio projekte pomognute iz Škotske tokom sljedećih godina: Ruandu i Demokratsku Republiku Kongo 2004., Etiopiju 2005., te Darfur u Sudanu 2006. godine. Iste godine O'Brien je promovirao razne projekte u Biskupiji mošijskoj u Tanzaniji koje su podupirale Srednja škola sv. Križa i župa sv. Ivana u Portobellu. Također je posjetio Indiju početkom 2007. godine, a pozvan je u posjet Pekingu i Šangaju u Kini te Hanoiu u Vijetnamu.

Pogledi
Ponekad nazivan "kardinalom kontroverzi" O'Brien često o temama bliskim njegovom srcu govori sasvim otvoreno. Godine 1999. na Evropskoj biskupskoj sindodi O'Brien je odgovorio koga smatra prikladnim za sljedećeg nadbiskupa westminsterskog nakon smrti kardinala Basila Humea O.S.B. Obično biskupi na ovakvu vrstu pitanja odgovaraju vrlo diplomatski ako uopće i odgovore. O'Brien je naprasno imenovao svog kandidata oca Timothyja Radcliffea, meštra generala dominikanskog reda (crnih fratara). Na toj sinodi Radcliffe se osvrnuo ka O'Brienovom srcu. Postoji kriza autoriteta prisutna u Crkvi, rekao je Radcliffe, međutim odgovor ne može biti veći naglasak na autoritetu. U prisustvu pape, Radcliffe je nastavio: Crkva ne bi trebala govoriti samo o siromašnim, razvedenim, ženama koje su imale abortus, homoseksualcima, već uzeti ka srcu njihova iskustva, jesti njihov kruh, uzeti ono što oni mogu ponuditi. 'Oni nas okrivljuju da smo se povezali s lošim ljudima, međutim mi imamo dobru prednost'.

Škotska nezavisnost 
U intervjuu sa filozofom profesorom Johnom Haldaneom sa Univerziteta u St Andrewsu, objavljenom u Catholic Heraldu u oktobru 2006. godine, O'Brien je izjavio da će biti "sretan" ako Škoti budu glasali za nezavisnost te predvidio da će nezavisnost stići "vrlo skoro". Povukao je paralele s nezavisnošću Rimokatoličke Crkve u Škotskoj: "teško je tvrditi da je crkvena nezavisnost prihvatljiva, a politička nezavisnost nije".Catholic leader backs Scottish independence , Scotland on Sunday, 15. oktobar 2006.

Homoseksualnost
Prije uzdignuća u kardinala O'Brien je smatran liberalom po pitanju homoseksualnosti, navodeći mnoge homoseksualne svećenike u Crkvi.The Telegraph, oktobar 2003. Godine 2005. O'Brien je prekorio biskupa Josepha Devinea koji je predlagao da homoseksualcima ne bi smjelo dopustiti poučavanje u katoličkim školama komentirajući "nemam nikakvih problema sa ličnim životom neke osobe sve dok se ne šepuri svojom seksualnošću".The Scotsman, 28. mart 2005.

U maju 2005. rekao je zastupnicima Škotskog parlamenta da su homoseksualci "zatočenici seksualnih aberacija", usporedivši homoseksualce sa zatvorenicima u zatvoru Saughtonu.The Herald, 6. maj 2005. U januaru 2006. kritizirao je westminsterske parlamentarce zbog uvođenja civilnog partnerstva u UK te holyroodske članove zbog liberalizacije zakona o razvodu u Škotskoj.Cardinal in family life broadside, BBC, 1. januar 2006. U julu 2006. usprotivio se prijedlozima promjene zakona kojim se zahtijevalo da katoličke agencije za usvajanje omoguće usvajanje djece homoseksualcima na jednak način kao i heteroseksualcima, nazvavši te promjene totalitarnima.Sunday Times, 24. juli 2006. Godine 2011. kritizirao je "agresivan sekularizam" denuncirajući ono što je tvrdio da su načini na koje se kršćane sprječava da djeluju u skladu sa svojim uvjerenjima jer odbijaju usvojiti takve životne stilove.BBC website, 24. april 2011.

U decembru 2011. O'Brien je ponovio kontinuiranu opoziciju Katoličke Crkve civilnim partnerstvima i predložio da ne bi trebali postojati zakoni koji 'olakšavaju' istospolne zajednice, nazvavši ih "štetnima" s tvrdnjom; “empirijski dokaz je jasan, istospolne zajednice su očigledno štetne za medicinsko, emocionalno i duhovno blagostanje onih koji su u njih uključeni, nijedno milosrdno društvo ne bi nikad smjelo donijeti zakone radi olakšavanja ili promoviranja takvih zajednica, svojim djelima nismo uspjeli pomoći onima koji se bore sa svojom istospolnom privlačnošću i širim društvom.

Dana 5. marta 2012. godine O'Brien je kritizirao koncept istospolnog braka na BBC-jevu Radiju 4, rekavši da će osramotiti Ujedinjenu Kraljevinu i da će promoviranje takvih stvari dodatno degenerirati društvo. Konzervativni parlamentarac Margot James, koji je bio smatran jednim od najutjecajnijih gay ljudi 2009. godine,"Gay Power: The Pink List 2009"  The Independent, 2. juli 2009. nazvao je te komentare "zastrašivačkim" i izjavio: "Mislim da je to potpuno neprihvatljiv način za jednog prelata da tako govori. Mislim da vlada uopće ne nastoji prisiliti katoličke Crkve da provode gay ženidbe. Riječ je o čisto građanskoj stvari." Zamjenica voditelja kluba Laburističke stranke Harriet Harman rekla je, "mi smo imali predrasude, diskriminaciju i homofobiju stotinama godina. To nikako nije opravdanje [...] ne želim da iko osjeća da je to dopuštenje za poticanje predrasuda." Dan Hodges napisao je: "Ne mogu se sjetiti kada sam posljednji put pročitao moralno i intelektualno propaliju tričariju nekog starijeg člana klera." Stonewall, lobistička grupa sa sjedištem u Londonu koja se protivi napadima na lezbijke, gejeve i biseksualce, dodijelila je O'Brienu nagradu "Bigota godine" na svojoj godišnjoj dodjeli nagrada u novembru 2012.Tom Peck, "Britain's most senior Catholic is named 'Bigot of the Year'" , The Independent, 2. novembar 2012. Nagradu je kritizirao prvi ministar Škotske Alex Salmond nazvavši je "jasno pogrešnom" i "nepoticajnom za pravu i dostojanstvenu debatu o važnom pitanju ravnopravnosti u Škotskoj". Slično tome, Stonewallovi pokrovitelji Barclays zaprijetili su da će povući financiranje ako se nagrada ne obustavi.

Dana 23. februara 2013. The Observer je objavio iskaze četvorice članova škotskog katoličkog klera (sadašnjih ili bivših svećenika) s tvrdnjama da je u ranim 1980-ima kardinal O'Brien zloupotrebljavao svoj položaj kao član crkvene hijerarhije upućujući im neželjene homoseksualne ponude. (Vidi navodna "neprikladna djela" naprijed.)

Političari koji podupiru abortus
U maju 2007. godine nagovarao je katolike da odbace političke kandidate koji podupiru ono što je nazvao "društvenim zlom" abortusa, te rekao da takvi katolički političari ne bi trebali očekivati da će ostati puni članovi Crkve.Cardinal sounds abortion warning, BBC, 31. maj 2007.

Zakon o zamecima
Tokom marta 2008. O'Brien je istaknuo pitanje zakona o zamecima koji je predočen parlamentu, denuncirajući vladu za "monstruozan napad na ljudska prava" kroz svoje "zlo" potvrđivanje "frankensteinskih" eksperimenata. Neki naučnici sugerirali su da kardinal namjerno upotrebljava podjarivački jezik da podbode na protivljenje zakonu; drugi su tvrdili da se pridržava morala i prisiljava vladu da dopusti parlamentarcima da slobodno glasaju o ovom pitanju. (Gordon Brown je izvorno nametnuo disciplinu laburističkim parlamentarcima što je značilo da moraju poduprijeti zakon bez obzira na lična uvjerenja.)http://www.4rfv.co.uk/nationalnews.asp?id=73347

Kardinal je postavio video na YouTube u kojem iznosi svoja vjerovanja koja se tiču Zakona o čovječjoj embriologiji i fertilizaciji. Kratki video snimljen je na DVD-u i poslan svakom zastupniku u parlamentu. U videu O'Brien objašnjava da se ne protivi medicinskom istraživanju — zapravo on podupire istraživanje odraslih matičnih ćelija — ali se protivi upotrebi zametaka koji će se uništiti nakon istraživanja. U videu je također izrazio zabrinutost za "humano-animalne hibride".

Novi laburist
U februaru 2010. godine državni sekretar za Škotsku Jim Murphy izjavio je da je vjera bila "u samim temeljima Laburističke stranke." O'Brien je odgovorio na ove tvrdnje rekavši da je "srdačno pozdravio ovaj sentiment" ali istaknuo da bi "opipljivi primjer kojim bi Vlada tokom protekle decenije priznala ili potvrdila religijske vrijednosti također bio srdačno pozdravljen. Umjesto toga svjedočimo da Vlada poduzima sistematski i neumoran napad na porodične vrijednosti." Nadbiskup je nadalje otkrio da je rekao škotskom laburističkom vođi Iainu Grayu "nadam se da ti on [papa Benedikt XVI.] zadaje muke za ono što se događalo tokom proteklih 10 godina." To je bila referencija na papinu posjetu koja se trebalo zbiti u septembru 2010.

Britanska vanjska politika
U martu 2011. O'Brien je nazvao britansku vanjsku politiku "antikršćanskom" zbog povećanja pomoći Pakistanu bez zahtijevanja bilo kakva napora od pakistanske vlade da omogući religijske slobode kršćanima i ostalim manjinama. Ovu tvrdnju je izrekao neposredno nakon atentata na pakistanskog ministra Shahbaza Bhattija, koji se protivio zakonu o blasfemiji u zemlji.

Zakon o stupanju
Pozvao je da se 310 godina star zakon koji zabranjuje katolicima preuzimanje prijestolja opozove. Kardinal O'Brien rekao je da Zakon o stupanju iz 1701. brani napore u zauzdavanju sektaštva. Prvi ministar David Cameron izjavio je da "u principu" poduipre izmjenu tog zakona o kraljevskom nasljeđivanju radi dopuštenja prvorođenim kćerima da preuzmu prijestolje i uklanjanja zabrane kojom katolici ne mogu postati kraljem ili kraljicom ili oženiti se odnosno udati za prijestonasljednicu odnosno prijestolonasljednika.

Njegovi komentari su izrečeni nakon što je prvi ministar Alex Salmond opisao sektaštvo kao parazita u nogometnoj igri.

Kardinal O'Brien ustvrdio je da zakon pridonosi sektaštvu jednako kao pjevanje bigotnih pjesama na terasama.

Oženjeni svećenici
Dana 22. februara 2013. u intervjuu BBC-u kardinal O'Brien raspravljao je o mogućnosti da se ponovo promisli o pravilima kojima bi rimokatoličkim svećenicima ženidba bila dopuštena.

Navodna "neprikladna djela" i odreknuće od nadbiskupstva
Dana 23. februara 2013. The Observer je objavio da je kardinal O'Brien optužen za neprikladno ponašanje prema trima djelatnim svećenicima i prema jednom bivšem svećeniku u Biskupiji svetoandrijskoj i edinburškoj koje datira iz 1980-ih. Pritužba kojom se traži njegovo neodložno odreknuće uložena je vatikanskom ambasadoru pri Ujedinjenom Kraljevstvu. Kardinal je opovrgnuo navode. Dana 24. februar 2013. godine O'Brien nije pohodio posebnu službu radi proslave osmogodišnje vladavine pape Benedikta XVI u rimokatoličkoj katedrali sv. Marije u Edinburghu. Naširoko se izvještavalo da je tražio pravni savjet i da mu je savjetovano da ne pohodi službu.

Dana 25. februara 2013. godine objavljeno je da se O'Brien odreknuo nadbiskupstva i da neće prisustvovati nadolazećim konklavama.

Zdravlje
O'Brien je dugo patio zbog srčanih problema pa mu je ugrađen pacemaker nakon što se požalio na omaglice i vrtoglavice te nesvjestice prije mise na Cvjetnicu u martu 2008. godine.

 Reference 

 Vanjski linkovi 
 Profil na web stranici Vatikana
 profil  na web stranici Nadbiskupije svetoandrijske i edinburške
 YouTube video kardinala O'Briena o čovječjim zamecima.

 naslovi Katoličke crkve prethodnikGordon Graynadbiskup svetoandrijski i edinburški1985.–2013.</span> nasljednikdo proglašenja prethodnikHans Hermann Groërkardinal svećenik Svetih Joakima i Ane na Brdima2003.–danas</span> nasljedniktrenutni

Kategorija:Rođeni 1938.
Kategorija:Umrli 2018.
Kategorija:Katolički svećenici